CELEX: 31991D0276
Language: el
Date: 1991-05-22 00:00:00
Title: Απόφαση της Επιτροπής της 22ας Μαΐου 1991 που τροποποιεί την απόφαση 90/14/ΕΟΚ για την κατάρτιση πίνακα τρίτων χωρών από τις οποίες τα κράτη μέλη επιτρέπουν την εισαγωγή κατεψυγμένου σπέρματος βοοειδών

Avis juridique important

|

31991D0276

Απόφαση της Επιτροπής της 22ας Μαΐου 1991 που τροποποιεί την απόφαση 90/14/ΕΟΚ για την κατάρτιση πίνακα τρίτων χωρών από τις οποίες τα κράτη μέλη επιτρέπουν την εισαγωγή κατεψυγμένου σπέρματος βοοειδών  

Επίσημη Εφημερίδα αριθ. L 135 της 30/05/1991 σ. 0058 - 0059 Φινλανδική ειδική έκδοση: Κεφάλαιο 3 τόμος 37 σ. 0203  Σουηδική ειδική έκδοση: Κεφάλαιο 3 τόμος 37 σ. 0203 

ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Μαΐου 1991  που τροποποιεί την απόφαση 90/14/ΕΟΚ για την κατάρτιση πίνακα τρίτων χωρών από τις οποίες τα κράτη μέλη επιτρέπουν την εισαγωγή κατεψυγμένου σπέρματος βοοειδών  ( 91/276/ΕΟΚ ) Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 80/407/ΕΟΚ του Συμβουλίου της 14ης Ιουνίου 1988 για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις συναλλαγές κατεψυγμένου σπέρματος βοοειδών ( 1 ), και ιδίως το άρθρο 8,  Εκτιμώντας :  ότι στην απόφαση 90/14/ΕΟΚ της Επιτροπής ( 2 ) περιλαμβάνεται πίνακας τρίτων χωρών από τις οποίες τα κράτη μέλη επιτρέπουν την εισαγωγή κατεψυγμένου σπέρματος βοοειδών -  ότι ο πίνακας που ισχύει επί του παρόντος θα πρέπει να τροποποιηθεί για να συμπεριληφθούν το Ισραήλ και η Νορβηγία, μετά από τις αποστολές που πραγματοποίησε η Επιτροπή και με βάση τη διαμόρφωση της υγειονομικής κατάστασης των ζώων στις εν λόγω χώρες -  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :  Άρθρο 1  Το παράρτημα της απόφασης 90/14/ΕΟΚ αντικαθίσταται από το παράρτημα της παρούσας απόφασης .  Άρθρο 2  Η παρούσα απόφαση απευθύνεται στα κράτη μέλη . Βρυξέλλες, 22 Μαΐου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 194 της 22 . 7 . 1988, σ . 10 . ( 2 ) ΕΕ αριθ . L 8 της 11 . 1 . 1990, σ . 71 .    ΠΑΡΑΡΤΗΜΑ  ΚΑΤΑΛΟΓΟΣ ΤΡΙΤΩΝ ΧΩΡΩΝ ΑΠΟ ΤΙΣ ΟΠΟΙΕΣ ΤΑ ΚΡΑΤΗ ΜΕΛΗ ΕΠΙΤΡΕΠΟΥΝ ΤΗΝ ΕΙΣΑΓΩΓΗ ΚΑΤΕΨΥΓΜΕΝΟΥ ΣΠΕΡΜΑΤΟΣ ΒΟΟΕΙΔΩΝ  Αυστραλία  Αυστρία  Γιουγκοσλαβία  Ελβετία  Ηνωμένες Πολιτείες της Αμερικής  Ισραήλ  Καναδάς  Νέα Ζηλανδία  Νορβηγία  Ουγγαρία  Πολωνία  Ρουμανία  Σουηδία  Τσεχοσλοβακία  Φινλανδία